Legend of Kaivelo. 63 



a me Kalaunieki: O Koolau no Kalaumeki; o Puna no Kaeleha; o Kona no Kamalama; 

 o Kauai a puni no Kawelo. 



Ma keia puni ana o Kauai ia Kawelo, noho iho la ia ma Hanamaulu, me kana 

 wahine o Kanewahineikiaoha. O Aikanaka hoi, noho iho la ia ma Hanapepe me ka 

 ilihune, aohe aina, aohe hanohano, aohe ai, aohe ia, aohe kapa, aohe hale. Hookahi a 

 Aikanaka hana, o ka mahiai i ai na lakou. 



Ia Aikanaka e noho ana i laila, hele aku la o Kaeleha mai Kapaa aku, ma ka 

 aoao hikina o Kauai, a hiki ma ke komohana o Kauai ma Hanapepe, kahi o Aikanaka 

 e noho ana. Ma kahi a Kaeleha i hiki mua ai, ma Wahiawa, i kahi o Ahulua e noho 

 ana, i laila laua i hui ai me Aikanaka; ua hele mai ia mai Koula mai a laila, i ka 

 lawkia a me ka auau kai. Ike mai la o Aikanaka ia Kaeleha, hookipa mai la ia i kahi 

 ai a me kahi ia, a me kana kaikamahine o Kawelowai. Ma keia mau mea a Aikanaka 

 i haawi mai ai ia Kaeleha, ua kuia kona manao, no ka hilahila i kana uku ole e uku 

 ai ia Aikanaka. 



Nolaila, hele makaikai aku la o Kaeleha a hiki i Mana, a lei i ka pahapaha o 

 Polihale, hoi mai la a hiki i Wahiawa. Ma keia hoi ana o Kaeleha, aole i kipa i ko 

 Kamalama wahi, no ka mea, ua komo kona makemake i ke kaikamahine a Aikanaka, 

 oia o Kawelowai. Hoi aku la o Kaeleha me Aikanaka i uka o Koula, ma uka o Hana- 

 pepe. Ma keia noho ana, ua loihi ko lakou manawa i noho ai. Nolaila, ua hilahila o 

 Kaeleha i kona makuahunowai ia Aikanaka. 



MOKUNA IX. 



Ke Kip: ana o Kaeleha, a me Aikanaka ia Kawelo. — Ko Lakou Kaua ana a mk 



KA Manaoia ana ua Make o Kawelo. 



Ike aku la o Kaeleha i ka hooikaika o kona makuahunowai, o Aikanaka, i ka 

 po a me ke ao, hu ae la kona aloha. Ninau aku la o Kaeleha ia Aikanaka : "He nui 

 no ka poe mahope ou, e kokua ana ia oe?" I mai la o Aikanaka: "He nui no." A 

 lohe o Kaeleha, olelo aku la ia ia Aikanaka : "Eia ko Kawelo kaua e make ai ia oe. Ke 

 kaua, o ke kaua pohaku, no ka mea, aole i ao ia o Kawelo i ka alo." A lohe o Aika- 

 naka i keia olelo a Kaeleha, lana hou kona manao e kaua hou me Kawelo. Alaila, 

 olelo iho o Aikanaka i kana olelo kaena, penei: "Ola na iwi i ka hunona." 



